Las atestacions ancianas citadas per Bénédicte Boyrie-Fénié son : Floriacensi (abbatia ~), en latin, en 864, Floriacensis (mon. Sancti-Benedicti ~), en latin, en 1046, Floriacum, en latin (sègles XI-XIII), Floriac (Roberti de ~), en 1263, Floyrac (parrochia de ~), en 1273, Florac (in parrochiis de ~), entre 1273 e 1289, Floyrac, en 1289, Ffleyrac (Robertus de ~), en 1299, Floyrac, en 1361. Hloirac ven dau nom latin d'òme Florius damb lo sufixe acu(m) , latinizacion del sufixe gallés -aco(n). Hloirac èra donc probablament una anciana granda propietat antica que son mèste èra Florius. Veire Hloirac, en Medòc, e Floirac (Carcin). NB. Dauzat avèva tanben donat Florius + acum, e non Florus + acum, contrariament a çò qu'escriu Bénédicte Boyrie-Fénié, au mens dens la segonda edicion de DENLF .